Ehdotus Neuvoston päätös Euroopan yhteisön sitoutumisesta soveltamaan Yhdistyneiden Kansakuntien Euroopan talouskomission sääntöä nro 107 M2- tai M3-luokan ajoneuvojen yleisen rakenteen hyväksyntää koskevista vaatimuksista /* KOM/2005/0632 lopull. - AVC 2005/0250 */





Bryssel 7.12.2005 KOM(2005) 632 lopullinen 2005/0250 (AVC) Ehdotus NEUVOSTON PÄÄTÖS Euroopan yhteisön sitoutumisesta soveltamaan Yhdistyneiden Kansakuntien Euroopan talouskomission sääntöä nro 107 M 2 - tai M 3 -luokan ajoneuvojen yleisen rakenteen hyväksyntää koskevista vaatimuksista ( komission esittämä) PERUSTELUT 1. YLEISTÄ Euroopan yhteisöstä tuli 27. marraskuuta 1997 tehdyllä neuvoston päätöksellä 97/836/EY Yhdistyneiden Kansakuntien Euroopan talouskomission (UN/ECE) vuoden 1958 tarkistetun sopimuksen osapuoli 24. maaliskuuta 1998, ja se sitoutui soveltamaan kyseiseen sopimukseen liitettyjä 78:aa sääntöä. Päätös tuli voimaan 24. maaliskuuta 1998. Kyseisen päätöksen 3 artiklan 3 kohdassa todetaan, että yhteisö voi päättää panna täytäntöön säännön, jota se ei ollut sitoutunut soveltamaan liittyessään tarkistettuun sopimukseen, mikäli neuvosto hyväksyy kyseisen säännön määräenemmistöllä saatuaan Euroopan parlamentin puoltavan lausunnon. M2- tai M3-luokan ajoneuvojen yleisen rakenteen hyväksyntää koskevista vaatimuksista annetulla Yhdistyneiden Kansakuntien Euroopan talouskomission säännöllä nro 107[1] pyritään erityisesti poistamaan tekniset esteet sopimuspuolten väliseltä moottoriajoneuvojen kaupalta ja varmistamaan ajoneuvon korkeatasoinen turvallisuus. Komissio katsoo tämän vuoksi, että EY:n olisi nyt syytä sitoutua soveltamaan kyseistä sääntöä. Lisäksi säädetään, että kyseinen sääntö otetaan osaksi moottoriajoneuvojen tyyppihyväksyntäjärjestelmää, koska direktiivin 2001/85/EY soveltamisala vastaa säännön nro 107 soveltamisalaa. On syytä korostaa, että EY:n päätös, joka koskee sitoutumista kyseisen säännön soveltamiseen, tehdään YK:n Euroopan talouskomission virallisilla kielillä (englanniksi, ranskaksi ja venäjäksi) saatavilla olevien asiakirjojen perusteella. Koska EY on YK:n Euroopan talouskomission vuoden 1958 sopimuksen osapuoli, sen on noudatettava sopimuksessa määrättyjä menettelyitä. Siksi päätökseen on liitetty vain ranskan- ja englanninkieliset versiot säännöstä nro 107. Säännön käännökset julkaistaan ennen sen voimaantuloa. 2. PÄÄTÖSEHDOTUKSEN SISÄLTÖ Päätösehdotuksen tarkoituksena on, että Euroopan yhteisö voi sitoutua soveltamaan Yhdistyneiden Kansakuntien Euroopan talouskomission sääntöä nro 107 M2- tai M3-luokan ajoneuvojen yleisen rakenteen hyväksyntää koskevista vaatimuksista. E2005/0250 (AVC) Ehdotus NEUVOSTON PÄÄTÖS Euroopan yhteisön sitoutumisesta soveltamaan Yhdistyneiden Kansakuntien Euroopan talouskomission sääntöä nro 107 M 2 - tai M 3 -luokan ajoneuvojen yleisen rakenteen hyväksyntää koskevista vaatimuksista[2] (ETA:n kannalta merkityksellinen teksti) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) 27 päivänä marraskuuta 1997 tehdyn neuvoston päätöksen 97/836/EY[3] ja erityisesti sen 3 artiklan 3 kohdan ja 4 artiklan 2 kohdan, ottaa huomioon komission ehdotuksen, ottaa huomioon Euroopan parlamentin lausunnon[4] sekä katsoo seuraavaa: (1) M2- tai M3-luokan ajoneuvojen yleisen rakenteen hyväksyntää koskevista vaatimuksista annetun säännön nro 107[5] yhdenmukaisten vaatimusten tarkoituksena on poistaa tekniset esteet sopimuspuolten väliseltä moottoriajoneuvojen kaupalta ja varmistaa ajoneuvon korkeatasoinen turvallisuus ja suoja. (2) Komissio katsoo tämän vuoksi, että sääntö nro 107 olisi nyt otettava osaksi yhteisön moottoriajoneuvojen tyyppihyväksyntäjärjestelmää, ON PÄÄTTÄNYT SEURAAVAA: 1 artikla 1. Yhteisö soveltaa Yhdistyneiden Kansakuntien Euroopan talouskomission sääntöä nro 107 M2- tai M3-luokan ajoneuvojen yleisen rakenteen hyväksyntää koskevista vaatimuksista. 2. Kyseisen säännön teksti on tämän päätöksen liitteenä. 2 artikla Yhdistyneiden Kansakuntien Euroopan talouskomission sääntö nro 107 M2- tai M3-luokan ajoneuvojen yleisen rakenteen hyväksyntää koskevista vaatimuksista sisällytetään yhteisön moottoriajoneuvojen tyyppihyväksyntäjärjestelmään. 3 artikla Komissio tiedottaa tästä päätöksestä Yhdistyneiden Kansakuntien pääsihteerille. Tehty Brysselissä päivänä kuuta . Neuvoston puolesta Puheenjohtaja [1] YK:n asiakirja E/ECE/TRANS/505/Rev.2/Add.106/Rev.1, sellaisena kuin se on muutettuna asiakirjalla E/ECE/TRANS/505/Rev.2/Add.106/Rev.1/Corr.1. [2] Ottaen huomioon kaikki muutokset, mukaan luettuna muutossarja 1:n oikaisu 1, joka tuli voimaan 19 päivänä lokakuuta 2004. [3] EYVL L 346, 17.12.1997, s. 78. [4] EUVL C, , s. . [5] YK:n asiakirja E/ECE/TRANS/505/Rev.2/Add.106/Rev.1, sellaisena kuin se on muutettuna asiakirjalla E/ECE/TRANS/505/Rev.2/Add.106/Rev.1/Corr.1.